Maria Vittrup er ukrainer og bor i Aalestrup. Det danske efternavn kommer af, at hun er gift med Ejgil Vittrup, men hun er ukrainer. Hendes familie bor i det krigshærgede land, og nu skal de til Danmark, fortæller hendes mand, Ejgil Vittrup. - Førsteprioriteten er at få min kones familie med til Danmark. 14 personer. Ejgil Vittrup fortæller, at han tager afsted til Ukraine med sin kone og et af hendes familiemedlemmer, men det bliver bussen ikke fyldt ved. - Ud over familien så fylder vi op med alle de ukrainere, der vil med, og der er plads til. Der er plads til 55 i bussen. Diesel bliver sponsoreret af lokale vognmænd og bussen køres frivilligt. Foruden at tage familien og en en lang række andre ukrainere med til Danmark, så bringer bussen tøj og anden nødhjælp med sig til Ukraine.

Opsummering:
Parret Maria Vittrup og Ejgil Vittrup tager 5.30 tirsdag morgen fra Aalestrup mod Ukraine for at hente 14 familiemedlemmer til Danmark.